ai4bharat/Pralekha huggingface dataset:
गृह आणि शहरी व्यवहार मंत्रालय
आपली शहरे उत्पादक झाली तरच आत्मनिर्भर भारत साकार होणे शक्य आहे: हरदीप पुरी
गेल्या आठ वर्षांत  शहरी विकास विषयक खर्चात आठ पट वाढ
स्वच्छ भारत अभियानाने जन आंदोलनाचे रूप घेतले आहे आणि सरकार लवकरच 1.41 लाख कोटी रुपये खर्चाच्या स्वच्छ भारत अभियान 2.0 ची सुरुवात करणार आहे
नवी दिल्ली, 13 सप्टेंबर 2021
केंद्रीय गृहनिर्माण आणि शहरी व्यवहार तसेच पेट्रोलियम आणि नैसर्गिक वायू मंत्री हरदीप सिंग पुरी यांनी म्हटले आहे की आपली शहरे उत्पादक झाली तरच आत्मनिर्भर भारत साकार होणे शक्य आहे. ‘कनेक्ट करा 2021- न्याय्य, शाश्वत भारतीय शहरांच्या दिशेने’ या नवी दिल्लीत आज झालेल्या कार्यक्रमाच्या उद्घाटन सत्रात ते बोलत होते.ते म्हणाले की, नागरिककेन्द्री पायाभूत सुविधा आणि परिवर्तनीय तंत्रज्ञान यांच्यामुळे सक्षम झालेली भारतीय शहरे देशाची विकासविषयक ध्येये साध्य करण्यासाठीची गुरुकिल्ली असतील यात शंका नाही. 13 ते 17 सप्टेंबर असे पाच दिवस चालणारा हा कार्यक्रम जागतिक साधनसंपत्ती संस्थेने दूरदृश्य प्रणालीच्या माध्यमातून आयोजित केला आहे.
हरदीप सिंग पुरी म्हणाले की स्थूल राष्ट्रीय उत्पन्नाच्या सुमारे 70% उत्पन्न आपल्या शहरांकडून मिळेल कारण वेगाने होणाऱ्या शहरीकरणामुळे एकत्रीकरणाची परिणामकारकता अधिक वाढली आहे.
शहरे ही आपल्या देशाच्या अर्थव्यवस्थेची प्रेरक यंत्रे झाली आहेत असे सांगत ते म्हणाले की वाढत्या शहरीकरणामुळे आणि स्थलांतरितांच्या संमिश्र ओघामुळे निर्माण होणाऱ्या पायाभूत सुविधांच्या कमतरतेवर उपाय शोधणे देखील तितकेच महत्त्वाचे आहे. येत्या 2030 सालापर्यंत भारताच्या शहरी भागातील लोकसंख्या दुपटीने वाढून सुमारे 63 कोटी झालेली असेल.
शहरीकरणाच्या वाढीच्या दुष्परिणामांबद्दल बोलताना केंद्रीय मंत्री पुरी म्हणाले की, आपल्या शहरांची क्षमता ओळखणे हा फक्त आर्थिक उपाय नाहीये तर ते पर्यावरणीय वास्तव देखील आहे.
गेल्या सहा वर्षांच्या काळात शहरी विकासावरील खर्चात आठ पट वाढ झाली असून 2004–2014 या कालावधीत यासाठी 1.57 लाख कोटी रुपये खर्च झाले होते तर गेल्या सहा वर्षांत ही रक्कम 11.83 लाख कोटी इतकी झाली आहे.
विविध नागरी विकास अभियाने राबविताना सरकारने गाठलेल्या शाश्वत विकास ध्येयांचा उल्लेख करून ते म्हणाले की, या अभियानांच्या अंमलबजावणीमध्ये आर्थिक विकास, सामाजिक न्याय आणि पर्यावरणविषयक स्थैर्यावर लक्ष केंद्रित करण्यात आले.
केंद्रीय मंत्री हरदीप सिंग पुरी म्हणाले की जीवन जगण्यासाठीच्या शाश्वत मार्गांच्या दिशेने जाताना आम्ही दीर्घकालीन धोरणात्मक चौकट देखील निर्माण करीत आहोत.
केंद्रीय मंत्री म्हणाले की सरकार लवकरच स्वच्छ भारत अभियान 2.0 ची सुरुवात करणार असून या अभियानात मैला व्यवस्थापन, सांडपाणी प्रक्रिया, कचऱ्याच्या स्त्रोतांचे पृथक्करण तसेच एकदा वापरण्याच्या प्लास्टिकच्या प्रमाणात घट करणे आणि बांधकाम व इमारती पाडण्याच्या क्रियेत निर्माण होणाऱ्या कचऱ्याचे व्यवस्थापन करून वायू प्रदूषणावर नियंत्रण आणणे यासह कचरा टाकण्याच्या ठिकाणांवर जैविक उपायांनी प्रक्रिया करणे या कामांवर प्रामुख्याने लक्ष केंद्रित केले जाणार आहे.
शेवटी, केंद्रीय मंत्री हरदीप सिंग पुरी म्हणाले की या उपक्रमांवरून शहरी विकासाचा मनोरा उभारण्याची सुसंगत दृष्टी दिसून येते आणि त्यात आकडेवारी आणि तंत्रज्ञानाच्या वैशिष्ट्यपूर्ण वापराने सतत माहितीची भर पडत आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
स्मार्ट इंडिया हॅकेथॉनमधे पंतप्रधानांनी विद्यार्थ्यांशी संवाद साधला
नवी दिल्ली, 2 मार्च 2019
स्मार्ट इंडिया हॅकेथॉनच्या महा अंतिम कार्यक्रमात पंतप्रधान नरेंद्र मोदी यांनी विद्यार्थ्यांशी व्हिडीओ कॉनफरन्सिंगद्वारे संवाद साधला. देशभरातल्या विविध संस्थांमधून हॅकेथॉनमधे सह्भागी झालेल्या विविध गटांशी पंतप्रधानांनी संवाद साधला.कृषी,वित्त,कुपोषण आणि शिक्षण यासारख्या मुद्द्यांवर हा संवाद झाला.
हे राष्ट्रीय स्तरावरचे सर्वात मोठे खुले कल्पकतेशी संबंधित मॉडेल आहे असे पंतप्रधान म्हणाले.भारताची अर्थव्यवस्था वेगाने विकसित होत असून नाविन्यतेत देश नवे मापदंड स्थापन करत आहे.भारत हे सध्या तिसरे सर्वात मोठे स्टार्ट अप राष्ट्र आहे असे पंतप्रधान म्हणाले.
B.Gokhale/N.Chitale/P.Kor
(Visitor Counter : 49
पंतप्रधान कार्यालय
आशियाई क्रीडा स्पर्धेत 65 किलो वजनी गटात फ्री स्टाईल कुस्ती प्रकारात सुवर्णपदक पटकावणाऱ्या बजरंग पुनियाचं पंतप्रधानांकडून अभिनंदन
(नवी दिल्ली, 19 ऑगस्ट 2018
आशियाई क्रीडा स्पर्धा 2018 मध्ये 65 किलो वजनी गटात फ्रीस्टाईल कुस्ती प्रकारात सुवर्णपदक पटकावल्याबद्दल पंतप्रधान नरेंद्र मोदी यांनी बजरंग पुनियाचं अभिनंदन केलं आहे.
‘65 किलो वजनी गटात फ्री स्टाईल कुस्ती प्रकारातल्या संस्मरणीय विजयाबद्दल अभिनंदन. भारतासाठी हा विजय अधिकच मौल्यवान आहे कारण आशियाई क्रीडा स्पर्धा 2018 मधले भारताचे हे पहिले सुवर्णपदक आहे. भविष्यातल्या कामगिरीसाठी शुभेच्छा’, असे पंतप्रधानांनी म्हटले आहे.
B.Gokhale/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 7 जुलै 2022
|
|
- 198.33 cr vaccine doses have been administered so far under Nationwide Vaccination Drive
- India's Active caseload currently stands at 1,19,457
- Active cases stand at 0.27%
- Recovery Rate currently at 98.52%
- 14,650 recoveries in the last 24 hours increases Total Recoveries to
- 4,29,21,977
- 18,930 new cases recorded in the last 24 hours
- Daily positivity rate 
- Weekly Positivity Rate 
- 86.53 cr Total Tests conducted so far; 4,38,005 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 198 कोटी 33 लाखांचा  टप्पा ओलांडला आहे. देशभरात 2,59,53,259 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 71 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 1,19,457 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.27% आहे.
परिणामी, भारतातील रोगमुक्ती दर आता 98.52% झाला आहे. गेल्या 24 तासांत 14,650 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,29,21,977 झाली आहे.
गेल्या 24 तासांत, देशात नव्या 18,930 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,38,005 चाचण्या करण्यात आल्या. देशात आतापर्यंत एकंदर 86 कोटी 53 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.86% आहे आणि दैनंदिन पॉझिटीव्हिटी दर 4.32%. इतका नोंदला गेला आहे.
इतर अपडेट्स :-
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने 61 कोटी मात्रांचा महत्वपूर्ण टप्पा ओलांडला
गेल्या 24 तासात एकूण 79 लाखांहून अधिक लसीच्या मात्रा देण्यात आल्या
रोगमुक्ती दर सध्या 97.60 %
गेल्या 24 तासांत 44,658 नव्या कोरोना बाधितांची नोंद
देशातील सध्याची सक्रिय रुग्णसंख्या  एकूण रुग्णसंख्येच्या 1.06%
दैनंदिन पॉझिटीव्हिटी दर  गेले 32 दिवस 3% पेक्षा कमी
नवी दिल्ली, 27 ऑगस्ट 2021
भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने काल 61 कोटींचा महत्त्वपूर्ण टप्पा पार केला. देशात गेल्या 24 तासांत लसीच्या 79,48,439 मात्रा देण्यात आल्या असून आज सकाळी 7 वाजेपर्यंत प्राप्त झालेल्या माहितीनुसार भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  61 कोटी 22 लाखांचा टप्पा पार केला आहे. 66,60,983 लसीकरण सत्रांच्या आयोजनातून हे साध्य करण्यात आले.
आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,56,368
|
|
2nd Dose
|
|
82,94,906
|
|
FLWs
|
|
1st Dose
|
|
1,83,14,369
|
|
2nd Dose
|
|
1,28,61,222
|
|
Age Group 18-44 years
|
|
1st Dose
|
|
23,25,61,664
|
|
2nd Dose
|
|
2,34,57,529
|
|
Age Group 45-59 years
|
|
1st Dose
|
|
12,65,76,574
|
|
2nd Dose
|
|
5,13,99,879
|
|
Over 60 years
|
|
1st Dose
|
|
8,50,29,798
|
|
2nd Dose
|
|
4,33,56,233
|
|
Total
|
|
61,22,08,542
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 32,988 रुग्ण कोविडमुक्त झाल्यामुळे  कोविडमधून बरे झालेल्यांची संख्या आता 3,18,21,428 झाली आहे.
परिणामी, भारताचा रोगमुक्ती दर सध्या 97.60% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग 61 दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
गेल्या 24 तासांत, भारतात 44,658 नव्या कोविडग्रस्त रुग्णांची नोंद झाली.
सध्या कोविड सक्रिय रुग्णांची संख्या 3,44,899 आहे. कोविड सक्रिय रुग्णांची संख्या देशातील एकूण कोविड बाधित रुग्णसंख्येच्या 1.06% आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु आहे. गेल्या 24 तासांत एकूण 18,24,931 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 51 कोटी 49 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 2.10% आहे, हा दर गेले 63 दिवस 3% हून कमी राहिला आहे. दैनंदिन पॉझिटीव्हिटी दर 2.45% इतका आहे. दैनंदिन पॉझिटीव्हिटी दर आता गेले 32 दिवस 3% हून कमी आणि सलग 81 दिवस 5% हून कमी राहिला आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
पंतप्रधान कार्यालय
पंतप्रधानांनी नवरोज निमित्त देशवासियांना शुभेच्छा दिल्या
नवी दिल्ली, 21 मार्च 2022
पंतप्रधान नरेंद्र मोदी यांनी नवरोज निमित्त देशवासियांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"येणारे नवीन वर्ष प्रत्येकाच्या आयुष्यात आनंद आणि उत्तम आरोग्य घेऊन येवो अशी प्रार्थना आपण नवरोज निमित्त करूया. . सर्व आकांक्षा पूर्ण होवोत आणि सर्वत्र समृद्धी येवो.
नवरोज मुबारक!"
JPS/SK/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
रब्बी हंगामासाठी देशभरात खताची पुरेशी उपलब्धता- डी.व्ही. सदानंद गौडा
नवी दिल्ली, 21 डिसेंबर 2018
रब्बी हंगाम 2018-19 साठी देशात खताची पुरेशी उपलब्धता असून कुठल्याही राज्यात खताची कमतरता जाणवणार नाही अशी माहिती रसायन आणि खत विभागाचे मंत्री डी.व्ही. सदानंद गौडा यांनी आज दिली.
राज्यांनी शेतकऱ्यांना खताचा वेळेत आणि समान पुरवठा होईल याकडे लक्ष ठेवावे असे आवाहनही त्यांनी केले.
सध्याच्या रब्बी हंगामात देशात खताची समाधानकारक उपलब्धता आहे. या हंगामात 21. 33 लाख मेट्रिक टन खत लागेल असा अंदाज आहे तर देशात 25.06 लाख मेट्रिक टन एवढा साठा उपलब्ध आहे असे त्यांनी सांगितले.
भारतीय युरिया उत्पादनासह परदेशातील 10 लाख टन युरिया खत मागवण्यात आले आहे असे त्यांनी सांगितले. विविध राज्यांत खतांचा पुरवठा करण्यासाठी रेल्वेकडून आवश्यक ती सर्व मदत मिळत आहे अशी माहिती गौडा यांनी दिली.
N.Sapre/R.Aghor/P.Malandkar
(Visitor Counter : 50
आरोग्य आणि कुटुंब कल्याण मंत्रालय
पदव्युत्तर वैद्यकीय प्रवेशांची अंतिम तारीख वाढवण्याची केंद्रीय आरोग्य मंत्रालयाची भारतीय वैद्यक परिषदेला विनंती
नवी दिल्ली, 28 मे 2019
विविध राज्यात सुरु असलेल्या पदव्युत्तर वैद्यकीय प्रवेशांची अंतिम तारीख वाढवावी अशी विनंती केंद्रीय आरोग्य आणि कुटुंब कल्याण मंत्रालयाने भारतीय वैद्यक परिषदेला केली आहे. ही तारीख 18 मे होती मात्र ती 31 मे पर्यंत वाढवावी असे मंत्रालयाने म्हटले आहे.
या प्रकरणी केंद्र सरकार आणि वैद्यकीय शिक्षणसंस्थांनी आरोग्य मंत्रालयाला निवेदन देत प्रवेशाची मुदत वाढवावी अशी विनंती केली होती. त्या विनंती पत्रांची प्रतही मंत्रालयाने दिली असून भारतीय वैद्यक परिषदेने या विनंतीची दखल घ्यावी असे म्हटले आहे.
या विनंतीवर निर्णय घेण्यासाठी परिषदेच्या नियामक मंडळाची आज बैठक होणार असून त्यात या संदर्भात निर्णय होणे अपेक्षित आहे.
S.Tupe/R.Aghor/P.Malandkar
(Visitor Counter : 52
माहिती आणि प्रसारण मंत्रालय
भारतीय माहिती सेवेतील अधिकारी पुष्पवंत शर्मा यांचे निधन
भारतीय माहिती सेवेतील आणखी एक ज्येष्ठ अधिकारी श्री.पुष्पवंत शर्मा यांचे आज कोविड संसर्गामुळे निधन झाले. नोएडा येथील जेपी रुग्णालयात त्यांनी या आजाराशी दीर्घकाळ झुंज दिल्यावर आज सकाळी अखेरचा श्वास घेतला. गेल्या दोन आठवड्यांपासून त्यांच्यावर कोविड-19 आणि अस्थमा यावर उपचार सुरु होते.
उपसंचालक असणारे 58 वर्षे वयाचे पुष्पवंत शर्मा, रजिस्ट्रार ऑफ न्यूजपेपर्स ऑफ इंडियाच्या कार्यालयात सहाय्यक प्रेस रजिस्ट्रार या पदावर कार्यरत होते. भारतीय माहिती सेवेतील 34 वर्षांपेक्षा अधिक कालावधीच्या उज्ज्वल कारकीर्दीत त्यांनी माहिती प्रसारण मंत्रालयाच्या विविध माध्यम एककांमध्ये काम केले. यामध्ये पत्र सूचना कार्यालय , डीएफपी , ऑल इंडिया रेडिओ वृत्तविभाग , डी डी न्यूज  यांचाही समावेश आहे. त्यांच्यामागे पत्नी आणि दोन मुले असा परिवार आहे.
माहिती आणि प्रसारण मंत्रालयातील वरिष्ठ अधिकाऱ्यांनी पुष्पवंत शर्मा यांच्या निधनाबद्दल शोकभावना व्यक्त केली आहे. लोकसेवेतील समर्पण आणि उच्च व्यावसायिक गुणवत्ता असणारे अधिकारी म्हणून पुष्पवंत शर्मा यांचे नाव स्मरणात राहणार आहे.
या महिन्यात यापूर्वी आणखी तीन ज्येष्ठ आय आय एस अधिकारी- नरेंद्र कौशल , मणिकांत ठाकूर  आणि संजय कुमार  यांचे कोरोना संसर्गाशी संबंधित गुंतागुंतीमुळे देहावसान झाले.
पंतप्रधान कार्यालय
पंतप्रधानांनी जनतेला दिल्या खार्ची पूजेच्या शुभेच्छा
नवी दिल्ली, 7 जुलै 2022
पंतप्रधान नरेंद्र मोदी यांनी खार्ची पूजेच्या आरंभानिमित्त जनतेला शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
“खार्ची पूजेच्या आरंभानिमित्त सर्वांना शुभेच्छा. चतुर्दश देवतेची कृपा आपल्यावर सदैव राहो. सर्वांना उत्तम आरोग्य, यश आणि समृद्धी लाभो.”
S.Tupe /S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
पियुष गोयल यांनी दिल्लीच्या प्रगती मैदानातील बांधकामांच्या प्रगतीचा आढावा घेतला , या ठिकाणी पुनर्विकास सुरु असून जागतिक दर्जाचे आयईसीसी बांधले जात आहे
नवी दिल्ली, 10 ऑक्टोबर 2020
केंद्रीय रेल्वे आणि वाणिज्य व उद्योग मंत्री पियुष गोयल यांनी आज दिल्लीतील प्रगती मैदानातील बांधकामाच्या प्रगतीचा आढावा घेतला , ज्याचा पुनर्विकास केला जात असून जागतिक दर्जाचे एकात्मिक प्रदर्शन-कम -परिषद केंद्र  उभारले जात आहे. गृहनिर्माण आणि शहरी कामकाज मंत्री एच.एस.पुरी, पंतप्रधानांचे प्रधान सल्लागार पी. के. सिन्हा, वाणिज्य आणि उद्योग मंत्रालयाचे अधिकारी, आयटीपीओ, एनबीसीसी आणि इतर सहभागी संस्थानी या व्हर्चुअल बैठकीत भाग घेतला.
बांधकाम कार्याच्या सद्यस्थितीबाबत सादरीकरण आणि व्हिडीओ पाहिल्यानंतर महत्वपूर्ण कामे नियंत्रणात असल्यामुळे गोयल यांनी प्रगतीबद्दल समाधान व्यक्त केले. यापूर्वी लॉकडाऊन आणि त्यानंतर कामगारांचे स्थलांतर यामुळे बांधकामावर परिणाम झाला होता, जूनमध्ये या कामाला गती मिळाली आणि ती अजून कायम आहे. सुमारे 4800 कामगार सध्या त्या ठिकाणी विविध कामांमध्ये व्यस्त आहेत. मार्च 2021 पर्यंत बहुतांश इमारतींचे काम पूर्ण होण्याची शक्यता आहे. लवकरच टप्प्याटप्प्याने या इमारतींचे हस्तांतरण सुरू होण्याची शक्यता आहे आणि ऑक्टोबर 2021 पर्यंत पूर्ण प्रकल्प सोपवण्यात येणार आहे. या ठिकाणी 6 बोगदे असतील आणि परिसरात सुरळीत वाहतुकीसाठी एक मुख्य बोगदा असेल. वातानुकूलन यंत्रणा कोविड -19 प्रतिबंध नियमानुसार असेल, विजेची पुरेशी उपलब्धता असेल, इमारती गळती रोधक असतील आणि पाण्याचा निचरा करणारी व्यवस्था कोणत्याही परिस्थितीत पाण्याचा साठा होणार नाही याची काळजी घेईल. आत्मनिर्भर अभियानाचा एक भाग म्हणून, प्रकल्पात आयात केलेल्या घटकांचा वापर सातत्याने कमी केला जात असून सध्या तो प्रकल्प खर्चाच्या केवळ 9.55% इतका आहे.
प्रगती मैदानाचा जागतिक परिषदा आणि प्रदर्शने आयोजित करण्यासाठी आधुनिक आणि अद्ययावत केंद्र म्हणून पुनर्विकास केला जात आहे ज्यात 7,000 व्यक्तींची आसन क्षमता आहे. 2022 मध्ये भारत जी -20 शिखर परिषदेचे आयोजन करण्याची शक्यता असून हे आयईसीसी त्यासाठी मुख्य ठिकाण असेल.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
पर्यावरण, वन एवं जलवायु परिवर्तन मंत्रालय
पश्चिम घाटातील पर्यावरणदृष्ट्या संवेदनशील भागाबाबत लवकरात लवकर अधिसूचना जारी करण्याची राज्यांची मागणी
नवी दिल्ली, 21 मे 2020
केंद्रीय पर्यावरण, वने आणि हवामान बदलमंत्री प्रकाश जावडेकर यांनी आज महाराष्ट्र, कर्नाटक, केरळ, गोवा, गुजरात आणि तामिळनाडू या सहा राज्यांच्या मुख्यमंत्र्यांशी पश्चिम घाटातील पर्यावरणदृष्ट्या संवेदनशील भागांबाबत अधिसूचना जारी करण्याच्या मुद्यांवर चर्चा केली.
पश्चिम घाटांच्या जैव विविधतेचे जतन आणि संवर्धन करण्याबरोबरच या भागाचा शाश्वत आणि सर्वसमावेशक विकास करण्याच्या उद्देशाने भारत सरकारने डॉ. कस्तुरीरंगन यांच्या अध्यक्षतेखाली एका उच्चस्तरीय कार्यगटाची स्थापना केली होती. या समितीने महाराष्ट्र, केरळ, कर्नाटक, गोवा, गुजरात आणि तामिळनाडू या सहा राज्यांमध्ये पश्चिम घाटांतर्गत येणारे भौगोलिक क्षेत्र पर्यावरणदृष्ट्या संवेदनशील भाग म्हणून घोषित करावे अशी शिफारस केली होती. हे भाग पर्यावरणदृष्ट्या संवेदनशील म्हणून जाहीर करणाऱ्या अधिसूचनेचा मसुदा ऑक्टोबर 2018 रोजी प्रसिद्ध करण्यात आला होता. पश्चिम घाटाचे महत्त्व लक्षात घेता या घाटाचे संरक्षण करण्याची गरज असल्याबाबत या सर्व राज्यांनी सहमती व्यक्त केली. मात्र, या राज्यांनी संबंधित अधिसूचनेत उल्लेख केलेल्या क्षेत्राचा विस्तार आणि त्यामधील व्यवहारांबाबत काही मते मांडली. राज्यांशी संबंधित मुद्यांवर अधिक सविस्तर चर्चा करून त्यावर सहमती व्यक्त करण्याची गरज यावेळी व्यक्त करण्यात आली. पर्यावरण आणि जैवविविधता यांचे संरक्षण करण्यासाठी अधिसूचना लवकरात लवकर जारी करण्याची मागणी या राज्यांनी केली.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
मत्स्योत्पादन, पशुविकास आणि दुग्धविकास मंत्रालय
मत्स्यव्यवसाय, पशुसंवर्धन आणि दुग्धव्यवसाय मंत्री, परषोत्तम रुपाला यांनी आज नवी दिल्ली येथे मत्स्यव्यवसाय विभागाच्या वार्षिक क्षमता निर्माण योजनेचा  केला शुभारंभ
नवी दिल्ली, 20 सप्टेंबर 2023
मत्स्यव्यवसाय, पशुसंवर्धन आणि दुग्धव्यवसाय मंत्री, परषोत्तम रुपाला यांनी आज नवी दिल्ली येथे मत्स्यव्यवसाय विभागाच्या वार्षिक क्षमता निर्माण योजनेचा  शुभारंभ केला. राज्यमंत्री, डॉ. एल. मुरुगन, सीबीसी सदस्य प्रशासक प्रवीण परदेशी, सचिव, डॉ. अभिलाक्ष लेखी, सहसचिव, सागर मेहरा आणि मत्स्यव्यवसाय विभाग, सीबीसी आणि गुजरात राज्याचे इतर वरिष्ठ अधिकारीही यावेळी उपस्थित होते.
मंत्रालयाच्या अधिकारी आणि कर्मचाऱ्यांच्या क्षमता वाढीच्या गरजा ओळखणे आणि विभागाच्या प्राधान्यक्रमांची पूर्तता करण्यासाठी त्यांच्या क्षमता वाढीसाठी कृती आराखडा विकसित करणे ही काळाची गरज आहे यावर परषोत्तम रुपाला यांनी आपल्या भाषणात भर दिला. क्षमता वाढीच्या दृष्टीने सेवा वितरण, कार्यक्रम अंमलबजावणी आणि मुख्य सरकारी कार्ये पार पाडण्यात मत्स्यव्यवसाय विभागाची वार्षिक क्षमता निर्माण योजना महत्त्वपूर्ण भूमिका बजावेल असे ते म्हणाले.
मत्स्य व्यवसाय क्षेत्रात नवीन तंत्रज्ञानाचा अवलंब करण्याच्या दृष्टीने या योजनेचे महत्त्व राज्यमंत्री, डॉ. एल. मुरुगन यांनी अधोरेखित केले. मत्स्यव्यवसाय क्षेत्रातील तांत्रिक नवोन्मेष ही काळाची गरज आहे अशा अनेक मत्स्यपालन संस्था भारतात आहेत. भारतातील मत्स्यव्यवसाय क्षेत्राच्या वाढीसाठी ACBP महत्त्वपूर्ण ठरेल असे मुरुगन यांनी नमूद केले.
‘एसीबीपी’ कार्यान्वित करण्यासाठी आणि टिकवून ठेवण्यासाठी विभागामध्ये क्षमता निर्माण युनिट  अधिसूचित करण्यात आले आहे. येथे ऑनलाइन आणि ऑफलाइन दोन्ही पद्धतीने प्रशिक्षण उपलब्ध असेल. क्षमता निर्माण आयोगाने कर्मचार्यांना प्रशिक्षण देण्यासाठी संस्था आणि ज्ञान भागीदारांची निवड केली आहे. ACBP ची परिणामकारकता तपासण्यासाठी विभाग आपल्या कर्मचार्यांवरील प्रशिक्षणाच्या प्रभावाचे मूल्यांकन करेल.S.Bedekar/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 116 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.92 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,16,89,46,235
|
|
BALANCE AVAILABLE
|
|
15,92,74,731
केंद्र सरकारने आतापर्यंत 116  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.92  कोटी न वापरलेल्या उपयोगी मात्रा राज्ये आणि केंद्र शासित प्रदेशांकडे शिल्लक आहेत.
संरक्षण मंत्रालय
लेफ्टनंट जनरल अरविंद वालिया यांनी पुणेस्थित दक्षिण कमांडचे चीफ ऑफ स्टाफ पदाचा कार्यभार स्वीकारला
पुणे, 10 ऑगस्ट 2021
लेफ्टनंट जनरल अरविंद वालिया यांनी पुण्याच्या राष्ट्रीय युद्ध स्मारक येथे पुष्पचक्र अर्पण करून पुणेस्थित दक्षिण कमांड मुख्यालयाच्या चीफ ऑफ स्टाफ पदाचा कार्यभार स्वीकारला.
लेफ्टनंट जनरल अरविंद वालिया हे देहरादूनच्या भारतीय सैन्य अकादमीचे माजी विद्यार्थी आहेत तिथे त्यांना प्रतिष्ठित रौप्य पदक प्राप्त झाले आहे. डिसेंबर 1986 च्या अभियंता तुकडीचे ज्येष्ठ अधिकारी,असलेल्या लेफ्टनंट जनरल अरविंद वालिया यांना त्यांच्या प्रतिष्ठित लष्करी कारकीर्दीत विविध कमांड आणि लष्कराच्या विविध विभागात विस्तृत आणि परिपूर्ण कार्यान्वयनाचा अनुभव आहे. वाळवंटी क्षेत्रात स्वतंत्र लष्कराच्या स्वार्डनचे कमांडन्ट म्हणून त्यांनी जबाबदारी सांभाळली आहे. जम्मू -काश्मीरमध्ये त्यांनी रेजिमेंट प्रमुख आणि पश्चिम आघाडीवर एक अभियंता ब्रिगेडचे ते प्रमुख होते. त्याशिवाय बंगगळुरू येथे एमईजी आणि केंद्राच्या प्रमुख पदाची जबाबदारी त्यांनी सांभाळली आहे.
ते डिफेन्स सर्व्हिसेस स्टाफ, वेलिंग्टन, सिकंदराबादच्या संरक्षण व्यवस्थापन महाविद्यालयाचे आणि नवी दिल्ली येथील प्रतिष्ठित राष्ट्रीय संरक्षण महाविद्यालयाचे पदवीधर आहेत. त्यांनी लष्कराच्या सर्व अभ्यासक्रमांमध्ये उत्कृष्ट कामगिरी केली आहे.त्याच्या शैक्षणिक पात्रतेमध्ये अभियांत्रिकी पदवी , बीआयटीएस पिलानीमधून स्थापत्य अभियांत्रिकी, मद्रास विद्यापीठातून एमएससी संरक्षण आणि सामरिक अभ्यास , उस्मानिया विद्यापीठातून व्यवस्थापन अभ्यासातील पदव्युत्तर पदवी तसेच उस्मानिया आणि मद्रास या दोन्ही विद्यापीठातून एम फिल पदवी यांचा समावेश आहे.
संरक्षण व्यवस्थापन महाविद्यालय , सिकंदराबाद आणि राष्ट्रीय संरक्षण महाविद्यालय , दिल्ली येथे त्यांनी प्रशिक्षक म्हणून काम पाहिले आहे. त्यांनी डोंगराळ भागात कार्यरत लष्करी ब्रिगेडचे ब्रिगेड मेजर , संरक्षण मंत्रालयाच्या  एकात्मिक मुख्यालयातील प्रमुख अभियंता शाखेचे संचालक, हल्ला करण्यासाठी विशेष तुकडी असलेल्या स्ट्राइक कोअर मध्ये ब्रिगेडियर क्यू आणि कमांडचे मुख्य अभियंता यासह लष्करातील प्रतिष्ठित पदांवर त्यांनी काम केले आहे. लेफ्टनंट जनरल वालिया आणि त्यांच्या पत्नी श्रीमती अनिता वालिया यांचे पुणे येथील लष्करी अधिकाऱ्यांनी उत्साहाने स्वागत केले.
M.Iyengar/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 156.71 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.11 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,56,71,24,055
|
|
BALANCE AVAILABLE
|
|
17,11,31,206
केंद्र सरकारने आतापर्यंत लसींच्या 156 कोटी 71 लाखांपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
न वापरलेल्या 17 कोटी 11 लाखांपेक्षा जास्त  मात्रा राज्ये आणि केंद्रशासित प्रदेशांकडे अद्याप शिल्लक आहेत.